María Olay

María Olay García  ye una exnadadora asturiana que desenvolvió la so actividá nel Club Natación Santa Olaya. Ganó la medaya de bronce na prueba 4x100 metros estilos nos Campeontaos d'Europa de Viena. Foi escoyida pa participar nos Xuegos Olímpicos d'Atlanta 1996.

 Biografía 
Descubierta por Carlos Carnero en 1990, poles sos aptitúes pa la natación, foi escoyida rápido pa competir col equipu absolutu. 

En 1992, por cuenta de los Xuegos Olímpicos de Barcelona 1992, formó parte del relevu que llevó l'antorcha olímpica, al so pasu por Asturies.

En 1996, en ganando les pruebes de 50 metros braza, 100 metros braza y ser bronce en 200 metros braza nos Campeonatos d'España, onde se decidió l'equipu que diría a los Xuegos Olímpicos d'Atlanta 1996, foi escoyida pa dir cola selección española.

Nos Xuegos Olímpicos, quedó nel puestu 28 en 100 metros braza y nel puestu 15 nel relevu de 4x100 metros estilos.

Dempués de les Olimpiaes, coló a estudiar a Estaos Xuníos, en Los Angeles, California, onde siguió nadando.

 Palmarés 
Meyor deportista asturiana (1995)
Campeona d'España en 50 metros braza (1995)
Campeona d'España en 100 metros braza (1994, 1995)
Subcampeona d'España en 200 metros braza (1994, 1995)
Plusmarquista española en 100 metros braza, en piscina llarga (1994 y 1996)
Meyores Marques Nacionales en 100 metros y 200 metros braza (15, 16 y 17 años)
Subcampeona d'Europa Junior en 100 metros braza (1993)

 Ver tamién 
Club Natación Santa Olaya

 Bibliografía 
Ruiz Alonso, José Gerardo: Historia del Club Natación Santa Olaya (1953-2003) (Gráfiques Apel). Xixón, 2003. ISBN 84-607-9171-8 

 Referencies 

 Enllaces esternos 

Perfil nel Comité Olímpicu Español

Categoría:Nadadores d'Asturies
Categoría:Deportistes nos Xuegos Olímpicos d'Atlanta 1996
Categoría:Persones de Xixón